I San Gorġ Preca ix ud-Devozzjoni lejn il-Madonna ża kitba ta' John Formosa Fa San Ġorġ Preca, bħal qaddisin kollha, kellu mħabba kbira lejn il-Madonna, li kien iħobb isejħilha 'Il- Verġni Mbierka'. Xerred kemm felaħ id-devozzjoni lejha kemm permezz tal-priedki, kif ukoll permezz tal- kitba tiegħu. Devozzjonijiet ġodda Marjani Dun Gorġ 'ħoloq' devozzjonijiet ġodda lejn il-Madonna, minbarra dawk diġà mxerrdin fost il-poplu nisrani, bħalma huma r-Rużarju, il-Labtu tal-Karmnu u l-Midalja Mirakoluża. Dawn id-devozzjoijiet ġodda ta' Dun Ġorġ lejn il-Madonna huma: (a) It-Tliet Inkini f'ġieħ it-tliet privileġġi kbar li hija rċeviet mit-Trinità Qaddisa. L-ewwel inkin f'ġieħ it-tnissil tagħha bla tebgħa; it-tieni inkin f'ġieħ id-dinjità kbira tagħha meta saret Omm l-Iben ta' Alla; it-tielet inkin f'ġieħ it-tlugħ glorjuż tagħha fis-sema bir-ruħ u bil-ġisem. Kien jgħid li min isellem lill-Madonna b'dawn it-tliet inkini żgur li jirċievi min għandha l-barka tagħha. (b) Id-devozzjoni lejn il-Madonna tal-Verbum Dei. Hu nnifsu qabbad lill-pittur Rafeli Cali biex ipitter xbieha tal-Madonna taħt dan it-titlu, li turiha filwaqt li hija qiegħda taċċetta li tkun Omm Alla. Fuq sider il- Madonna ried li jkun hemm il-kelmiet Verbum Dei Caro Factum Est. Aktar tard Dun Ġorġ fuq xbieha oħra tal-Madonna taħt l-istess titlu kiteb il-kelmiet Terror Daemonum, li bil-Malti jfisser: Waħx id-Demonji. (ċ) Fl-aħħarnett Dun Ġorġ fl-1957 — preċiżament ħamsin sena ilu — hareġ bl-idea li fir-Rużarju jibdew jingħaqdu ħames posti ġodda marbutin mal-ħajja pubblika ta' Ġesti. Dawn sejħilhom il-Misteri tad-Dawl, li aktar tard, jiġifieri fis-16 ta' Ottubru 2002, il-Qaddej ta' Alla Ġwanni Pawlu II xandarhom mad-dinja kollha u sejħilhom ukoll Misteri tad-Dawl. Devozzjoni Vera Huwa ħalla miktub li dawk li għandhom vera devozzjoni lejn Marija żgur isalvaw ruhhom wara mewthom. Anzi kien jgħidilna biex nagħmlu ċerta s-salvazzjoni ta' ruħna permezz ta' vera qima lejha. Imma Dun Ġorġ kien jenfasizza l-kelma ''vera'', għax, kien jgħid, li ħafna jgħidu li huma devoti tal-Madonna imma fil-fatt ma jkunux. Hu stess ħalla miktub li l-veri devoti tagħha jħabirku biex jitbegħdu mid-dnub li joffendi lil Binha Ġest, u li jsiru jixbħuha fil-virtujiet tagħha. Il-kliem eżatt tiegħu huwa dan: 'Dawk kollha li se jsalvaw ruħhom huma l-ulied spiritwali ta' Marija, u lilha junuraw fid-dinja b'qima vera, jiġifieri b'qima mill-qalb, b'qima qaddisa kollha stmerrija lejn id-dnub, u kollha għożża KI għall-virtujiet.' Ikompli jghid: ''Ikun tassew junura u jigglorifika 'l- Marija min jirrikorri lejha għall-għajnuna biex jirbaħ l-għedewwa ta' ruħu, u biex isib permezz tagħha l-ħniena ta' Alla għad-daħla fil-glorja eterna u żgura Konklużjoni Ejjew inkunu devoti tassew tal-Verġni Marija u din id-devozzjoni nuruha billi nwarrbu d-dnub minn ħajjitna u billi nfasslu l-ħajja tagħna fuq dik ta' Marija, jiġifieri nimitawha fil-virtujiet tagħha.